ACORDO XUNTA DE GOBERNO LOCAL DESIGNACIÓN REPRESENTANTES NO CONSORCIO DO CASCO VELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/09/2019)

C E R T I F I C O: Que a Xunta de Goberno Local, na sesión ordinaria do 18 de xullo de 2019, adoptou o seguinte acordo: Dáse conta da proposta de data 17/07/19, asinado pola secretaria do Goberno Local e polo alcalde, que di o seguinte: Como consecuencia da constitución da nova Corporación xurdida das eleccións locais do 26 de maio do 2019, a Xunta de Goberno Local do Concello de Vigo, de conformidade co sinalado no art.127 m) da Lei 7/1985, do 2 de abril, Reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. De conformidade ca normativa sinalada e ao abeiro dos arts.11, 14, 16 e 17 dos Estatutos do Consorcio Casco Vello de Vigo (DOG n.º 246, do 27/12/2012), esta Alcaldía Presidencia, tralas consultas cos Grupos Políticos Municipais, somete á consideración da Xunta de Goberno Local a seguinte proposta de acordo: Primeiro.— Nomear representantes do Concello de Vigo no Consello de Administración do Consorcio Casco Vello de Vigo aos seguintes concelleiros/as: D. Cristian Orlando Aravid Coronilla. Carlos López Font Suplente: Dª Gloria Eugenia Santervas Ordoñez Suplente: Dª Carolina Pino Icutza Kolomiyets D. Alan Geoffrey El Hafidy Abbouti Suplente: Dª Simona Loredana Dziedzic Kattoufi Comunicar, así mesmo, ao Consorcio do Casco Vello de Vigo que a competencia en materia de Urbanismo no ámbito do Casco Vello de Vigo correspóndelle á Concelleira Delegada da Área de Urbanismo do Concello de Vigo, Dª Manuela Ines Ada Poca, por Resolución desta Alcaldía de data 18 de xuño de 2019. Suplente Dª Rosa Carolina Lovato Sanchez de Alcazar. Segundo.— Nomear representante do Concello de Vigo no Comité Executivo do Consorcio do Casco Vello á concelleira: Dª M.ª José Caride Estévez Suplente: D. Carlos López Font Terceiro.— Designar Vicepresidente do Consorcio Casco Vello de Vigo ao Concelleiro Delegado da Área de Fomento e Servizos, D. Francisco Javier Pardo Espiñeira. Cuarto.— Comunicar este acordo ao Consorcio Casco Vello de Vigo, aos Grupos políticos municipais, aos concelleiros e concelleiras afectados e, para xeral coñecemento, inserilo na Intranet municipal e no Portal de Transparencia Municipal. Quinto.— O presente acordo entrará en vigor no mesmo momento da súa aprobación, sen prexuízo da súa publicación no Boletín Oficial da Provincia e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Sexto.— Deste acordo darase conta de forma individualizada ao Pleno da Corporación para os efectos de que quede informado do mesmo, de conformidade co establecido no art.44 do RD 2568/1986, en relación co 38. d) do mesmo corpo legal. Acordo.— A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. CCA/me V. e Pr. O ALCALDE, Abel Caballero Alvarez.